**ការសម្ភាសរបស់អ៊ំស្រីផុន មី**

អ្នកដែលសម្ភាសន៍ឈ្មោះញ៉ែមលាភី អ្នកដែលត្រូវគេសម្ភាសឈ្មោះ

**ការសង្ខេបរបស់អ៊ំស្រីផុន មី**

អ៊ំស្រី ផុនមីគឺជាមានទីកំនើតនៅខេត្តកណ្តាល ក្រុមគ្រួសារអ៊ំស្រីជាអ្នកធ្វើស្រែហើយអ៊ំស្រីផ្ទាល់ចេះត្បាញយ៉ាងល្អ។ហើយអ៊ំបានរៀបការជាមួយស្វាមីហើយស្វាមីបានស្លាប់ចោលបាត់ទៅហើយ ហើយពេលស្វាមីនៅរស់គឺគាត់ប្រកបមុខរបររត់ស៊ីក្លូ ។សព្វថ្ងៃអ៊ំស្រីរស់នៅជាមួយកូនហើយត្រូវរកស៊ីចិញ្ចឹមកូនផងដែរព្រោះកូនពិការដោយសារគ្រោះថ្នាក់ចរាចរណ៍។

ក:សួស្តីអ៊ំស្រីថ្ងៃនេះខ្ញុំមានអារម្មណ៍សប្បាយរីករាយដែលបានមកសម្ភាសន៍អ៊ំនៅក្នុងថ្ងៃនេះហើយនាងខ្ញុំឈ្មោះញ៉ែមលាភី។ហើយការសម្ភាសនេះមានទីតាំងនៅក្នុងភូមិព្រែកហូរខាងលិចហើយនៅក្នុងខែមិនាឆ្នាំ 2018។សុំទោសអ៊ំស្រីតើអស់មានឈ្មោះអ្វីដែរអ៊ំ?

ខ:ផុន មី។

ក:ឈ្មោះពេញរបស់អ៊ំ?

ខ:ចា៎!!!!ហ្នឹងហើយផុន មី!!

ក:ចា៎ចា៎ អរគុណច្រើនៗហើយអុំស្រីអ៊ំកើតឡើងក្នុងឆ្នាំណាដែអូនស្រី?

ខ:ហ្ហ៎ខ្ញុំយូរដែរហើយតាំងតែពីសង្គមចាស់ឯណោះ!!!ខ្ញុំអាយុ 65ឆ្នាំហើយ66 ឆ្នាំហើយ។

ក:អុំស្រីមីងចាំឆ្នាំណាដែរទេអត់ចាំទេ?

ខ:ឆ្នាំរោង!!

ក:ឆ្នាំរោង!!!មានទីតាំងនៅកន្លែងណាដែលអ៊ំ?

ខ:ខ្ញុំនៅព្រែករាំងនេះ!!

ក:ព្រែករាំង!!!

ខ:ពីសង្គមចាស់នៅទីហ្នឹងតែម្ដង!!

ក:ចា៎ស្រុកកំណើតនៅកន្លែងហ្នឹងតែម្ដង?

ខ:ហ្នឹងហើយ!!!

ក:ចា៎!ហើយអ៊ុំស្រីមានបងប្អូនប៉ុន្មាននាក់ដែរ?

ខ:ខ្ញុំហេ?ក:ចា៎!!ខ:ខ្ញុំមានបងប្អូន 6 នាក់ប៉ុន្តែឥឡូវនៅសល់តែ 3 នាក់នឹងទេ។បងរបស់ខ្ញុំហើយនិងប្អូនរបស់ខ្ញុំហើយនិងខ្ញុំ!!

ក:ចា៎ហើយមានប្រុសប៉ុន្មានស្រីប៉ុន្មានទៅអំស្រី?

ខ:ប្រុសអត់មានរលីងសុទ្ធតែស្រីទាំងអស់!!

ក:ចា៎ស្រីទាំងអស់!!!ហើយអ៊ំជាកូនទីប៉ុន្មានដែអ៊ំ?

ខ:ខ្ញុំហេ?ខ្ញុំទី 4 ហើយ។

ក:ទី៤!!!មានស្លាប់ដែរ?

ខ:ស្លាប់អស់ហើយនៅសល់តែបងរបស់ខ្ញុំហើយកូនពៅមួយទេហើយនៅតែខ្ញុំមួយទេ!!

ក:ចា៎ទាំងស្លាប់ទាំងនៅរស់ប៉ុន្មាននាក់ដែលអ៊ំស្រី?បង្កើតទាំងអស់បងប្អូនបង្កើតទាំងអស់ណាស់?

ខ:ម៉ែរបស់ខ្ញុំហេ!!ទាំងស្លាប់ទាំងរស់បាន 3 នាក់ឯណោះ!!

ក:ហ្ហ៎ច្រើនដែរ!!

ខ:ប៉ុន្តែសុទ្ធតែស្រីអត់មានប្រុសទេ!!

ក:ឥឡូវនៅរស់តែ 3 នាក់ទេ??

ខ:ចា៎នៅតែបីនាក់ទេ។

ក:ពួកគាត់ស្លាប់ដោយសារអីគេដែរអ៊ុំស្រី?

ខ:ស្លាប់អាពត!!

ក:ហ្ហ៎ជំនាន់អាពត!!ហើយអ៊ំមានចាំសាច់រឿងរបស់ពួកគាត់កាលពីនៅក្មេងនៅអី?

ខ:នៅពីក្មេងខ្ញុំហេ?

ក:ចា៎ទាំងអស់ស្រីទាំងបងប្អូនធ្លាប់លេងជាមួយគ្នាយ៉ាងម៉េចអី?

ខ:ពីក្មេងខ្ញុំនៅព្រៃរាំងហ្នឹងនៅធ្វើស្រែធ្វើអីហ្នឹង!!ខ្ញុំគ្មានធ្វើអីទេខ្ញុំមានតែធ្វើស្រែខ្ញុំ!!

ក:ចា៎ដូចថាការលេងជាមួយគ្នាពីតូចតូចៗចឹង?

ខ:ខ្ញុំមែនទេ?ក:ចា៎!!ខ:ខ្ញុំគ្មានលេងអីទេខ្ញុំនោះមានលេងលេងតែប្រលែង់គ្នាលេងឈូងលេងអី!!គ្មានលេងអីខុសពីហ្នឹងទេមានតែលេងឈូងលេងអីទេ!!ខែចូលឆ្នាំខែចូលខែអីហ្នឹងហើយលេងអង្គុញលេងអីហ្នឹង!!

ក:អំនៅក្នុងភូមិនិងដដែលអត់មានប្ដូរទីលំនៅទៅខេត្តផ្សេងខេត្តផ្សេងៗ?

ខ:អត់ទេខ្ញុំមិនដែលផ្លាស់ទៅឯណាទេខ្ញុំនៅតែទីរហ្នឹង!!

ក:ចុះអុំស្រីពេលនៅតូចចូលចិត្តលេងល្បែងអ្វីជាងគេ?

ខ:ពីតូចមែនទេ?ក:ចា៎!!ខ:ពីតូចខ្ញុំលេងលេងតែស្ករគ្រាប់អំពិល!!

ក:ជំនាន់នេះមិនដែលឃើញលេងអញ្ចឹង!!

ខ:ភ្លេងការឆ្កឹះគ្រាប់អំពិលហើយនិងកៅស៊ូ!!

ក:ចា៎ចា៎!!ហើយអ៊ីចឹងខ្ញុំចង់សួរអំស្រីទាក់ទងអំពីឪពុកម្ដាយរបស់អំខ្លះចុះម្ដាយរបស់អំឈ្មោះអ្វីដែរ?

ខ:ម៉ែរបស់ខ្ញុំឈ្មោះលី!!

ក:ចុះត្រកូលរបស់គាត់?

ខ:គាត់ត្រកូលរបស់គាត់អម្បាញ់មិញម៉ុល ឈ្មោះខ្មែររបស់គាត់យាយម៉ុល!!ក:ចា៎!!!

ខ:គាត់ឈ្មោះយាយលី!!

ក:ចា៎យកត្រកូលរបស់ម្ដាយយកដាក់?

ខ:ហ្នឹងហើយ!!

ក:មិនមែនយកខាងឪពុករបស់គាត់ទេ!!

ខ:ហ្នឹងហើយហ្នឹងយាយម៉ុល ហើយនិងយាយនឹងហើយម៉ែរបស់គាត់និង!!

ក:ចា៎ចង់ម្តាយម្ដាយរបស់អ៊ុំគាត់ពេលគាត់នៅក្មេងគាត់នៅរស់នៅកន្លែងណាដែរអ៊ំនស្រី?

ខ:នៅកន្លែងហ្នឹងដែរ!!

ក:នៅកន្លែងហ្នឹងដែរ!!

ខ:ហ្នឹងហើយនៅជាមួយគ្នានៅព្រែករាំងដូចគ្នាហ្នឹង!!

ក:ចា៎!!ហើយតើគាត់ប្រកបការងារអ្វីដែរអ៊ុំស្រី?

ខ:គាត់ពីក្មេងហេ?ក:ចា៎!!ខ:គាត់ពីក្មេងគាត់ត្បាញនេះគាត់បានមុងខ្ញុំក៏ថាបានដែរ!!ក:ចា៎!!ខ:ហ្នឹងហើយ!!

ក:អ៊ំ ចេះត្បាញមុងទៀត?

ខ:ចា៎!!ត្បាញមុងនោះខ្ញុំ ត្បាញមុងបានមួយថ្ងៃមួយឯណោះ!!ក:ចា៎!!ខ:ត្បាញណាស់!!

ក:ហើយចុះអ៊ំយ៉ាងម៉េចឥឡូវមិនព្រមត្បាញទៅទៀត?

ខ:គេគេអត់មានបើសិនជាគេមានខ្ញុំត្បាញនបាត់ហើយខ្ញុំស្រឡាញ់ចង់ងាប់!!

ក:ចា៎គេត្រូវការម៉ាស៊ីនដែលទៀតមែនទេអ៊ំនស្រី?

ខ:អត់ទេម៉ាស៊ីនស្អីគេធាក់!!

ក:គេធាក់ជើងនៅនឹងជើង?

ខ:ហ្នឹងហើយគេធាក់គេត្បាញកន្ត្រាក់អញ្ចេក!! ហើយដំទាញអអញ្ចេះណាស់!!

ក:ហើយចុះអស់ប្រសិនបើធ្វើទៀត!!

ខ:ណឹងហើយបើសិនជាគេនៅធ្វើទៀតខ្ញុំក៏បានបន្តទៅទៀតប៉ុន្តែអត់ទេគេអត់ធ្វើបែកប៉ុលពតមករហូតលេងធ្វើរហូត!!

ក:ហើយកើតពេលជំនាន់ប៉ុលពតអស់ជួបរឿងរ៉ាវអីខ្លះទៅអ៊ំ?

ខ:ជំនាន់អាពតខ្ញុំទៅនៅស្រែអំពិលឯណោះ!!

ក:ស្រែអំពិល!!

ខ:ស្រែអំពិលឯណោះ!!

ក:ស្រែអំពិលនិងនៅខេត្តអីគេដែរអោយខ្ញុំអត់ស្គាល់??

ខ:មិនដឹងជាហេតុអីគេទេខ្ញុំទៅអីស្រែអំពិលហ្នឹងខាងបឹងអំបោះស្រែអំពិលហ្នឹងណាស់!!ហើយគេឲ្យខ្ញុំទៅហ្នឹងគេគាស់គល់រាំងហើយទឹកទឹកនិងហ្នឹងគេអោយទប់ទឹកអញ្ចឹងទៅបាចទឹកនឹងចេញគេអោយគាស់គាស់រាំងនឹងចេញគេធ្វើស្រែ!!ក:ចា៎!!ខ:អាពតធ្វើស្រែ។

ក:អុំស្រីកាលពេលជំនាន់ប៉ុលពតអ៊ំស្រីអាយុប៉ុន្មានដែរ?

ខ:ខ្ញុំកូនកំណើតជំនាន់អាពតខ្ញុំកូនពីរហើយ!!

ក:ពីរហើយ!!អុំស្រីរៀបការនៅអាយុប៉ុន្មានដែរអ៊ំនស្រី?

ខ:ខ្ញុំអាយុ 17 ឆ្នាំ។

ក:17!! ហ្ហ៎ដូចជាយាយគាត់នេះដែរអម្បាញ់មិញគាត់ថាគាត់រៀបការអាយុ 17 ឆ្នាំដែរ។

នៅក្មេងក្មេង។

ខ:17ឆ្នាំខ្ញុំ!!

ក:ចា៎ អ៊ុំ ស្រីកាលពីនៅអ៊ុំស្រីមានតែគេមានដាក់ងារឲ្យដែរឬក៏អត់?

ខ:អត់ទេឈ្មោះតែមីនិងតែម្ដង!!អត់ដូចទេគេហៅថាមីមីនិងតែម្ដង!!

ក:ចា៎!!អ៊ុំកាលពេលនៅពីតូចអ៊ំចូលចិត្តធ្វើអីគេជាងគេ?

ខ:កាលពេលនៅពីតូចខ្ញុំធ្វើស្រែហើយត្បាញ!!

ក:ចា៎ហើយអ៊ំមានបំណងថាធ្លាប់គិតថាខ្លួនឯងពេលធំឡើងចង់ធ្វើការងារអីដែរឬក៏អត់?

ខ:អត់!!

ក:ហត់ដែលទេ!!

ខ:ហ្នឹងហើយ!!

ក:ហ្នឹងហើយហើយចុះឪពុករបស់អ៊ំគាត់ឈ្មោះអ្វីដែរអ៊ុំ?

ខ:ឈ្មោះផុន!

ក:ផុន!!ត្រកូលរបស់គាត់?

ខ:ត្រកូលរបស់គាត់មែនទេ?ក:ចា៎!!ខ:យាយផែន!!ផែនផុន។

ក:ផែនផុន!គួរធ្វើការងាអ្វីដែលអ៊ំ?

ខ:គាត់កើតពេលសង្គមចាស់គាត់ដាក់លប គាត់ធ្វើលប!!ធ្វើតែលបទេរបស់ខ្ញុំ!!!

ក:ចា៎!!!កាលពីសង្គមចាស់ឮថាសម្បូរត្រីខ្លាំងណាស់មិនដូចឥឡូវ?

ខ:ហូ៎សំបូរណាស់ត្រីគជើង!!ខ្ញុំប្រាប់ទៅម៉ែរបស់ខ្ញុំដាក់តែលបទេឪរបស់ខ្ញុំអីហ្នឹង។

ក:ចា៎!!គាត់ជាមនុស្សបែបណាដែរអ៊ុំស្រី?ខ:ហា៎?ក:អ៊ំប្រុសណាស់?

ខ:ឪរបស់ខ្ញុំហេ?

ក:ចា៎ចា៎!!!

ខ:គាត់ធ្វើតែលបនិងប៉ុន្តែគាត់ហូបស្រាពេក។

ក:ចា៎ប៉ុន្តែគាត់ជាមនុស្សដែរចូលចិត្តអីឬក៏?

ខ:គាត់អត់ធ្វើអីទេគាត់ដាក់ដែរលបតែម្ដងគាត់។

ក:ចា៎!!

ខ:ហ្នឹងហើយធ្វើលបតែម្តង។

ក:ចុះម្ដាយរបស់អ៊ុំវិញគាត់ធ្វើអីគេ?

ខ:ម្ដាយរបស់ខ្ញុំធ្វើជាមួយគ្នាទាំងអស់!!

ក:ចា៎!!ចុះគាត់ជាមនុស្សបែបណាដែរម្ដាយរបស់អ៊ំស្រី?

ខ:ម្ដាយរបស់ខ្ញុំហេ?ក:ចា៎!!ខ:គាត់មានធ្វើអីក៏ធ្វើតែប៉ុណ្ណឹងអត់មានធ្វើអីខុសពីហ្នឹងទេខុសពីហ្នឹងទៀតទេអត់មានរកខុសពីហ្នឹងទៀតទេ!!

ក:ចា៎ចុះអតចរិករបស់គាត់ណាស់?

ខ:អត្តចរិតរបស់គាត់ហ្នឹងធ្វើតែអញ្ចឹងដែរអត់ខុសគ្នារលីង!!អត់មានរឿងអីគេទៀតទេគឺតែលបជាមួយគ្នានឹងរហូតទាល់តែបែកអាពតហ្នឹងហិ!!!

ក:គាត់គឺជាមនុស្សស្លាប់ឬក៏កាច?

ខ:ស្លូត!! ម៉ែរបស់ខ្ញុំស្លូតណាស់តែឪរបស់ខ្ញុំទៅធ្វើវៃឡើងរយ៉ាស់ៗក្បាល!!ខ្ញុំអាណិតម៉ែរបស់ខ្ញុំចង់ងាប់ឪរបស់ខ្ញុំណាស់អត់មានអ្នកណាគេចូលជួយបានទេឪរបស់ខ្ញុំខ្ពស់ណាស់!!កំលាំងណាស់ប៉ុន្តែកូនអត់មានដែរវ៉ៃកូន1 រំពាត់ទេ!!វៃតែម្ដាយធ្វើបាបវ៉ៃតែម្ដាយខ្ញុំណាស់។

ក:កាចតែជាមួយប្រពន្ធ!!

ខ:ហ្នឹងហើយវៃចានវៃឆ្នាំឱ្យតែគាត់ហូបគាត់ហូបស្រាណាស់!!គាត់ស្រវឹង!!

ក:ហ្ហ៎គាត់ហូបស្រា!!

ខ:ហ្នឹងហើយគាត់រករឿងណាស់បែកចានបែកឆ្នាំងអត់បានទេគាត់។ប៉ុន្តែកូនគាត់អត់ដែលវ៉ៃទេ!!

ក:ម្ដាយរបស់អំគាត់នៅទ្រាំនៅជាមួយដែរ?

ខ:ហ្នឹងហើយនៅរាំរហូតទេតែគាត់បែរគាត់ស្លាប់ឯណោះម្ដាយខ្ញុំ!!

ក:គាត់ស្លាប់អាយុប៉ុន្មានដែរចាំទេ?

ខ:ជំនាន់អាពតគាត់ស្លាប់ហេ!!ចូលចង់ 70ឆ្នាំហើយឪរបស់ខ្ញុំនោះ!!

ក:ចា៎ចុះម្ដាយ?

ខ:ម្ដាយរបស់ខ្ញុំ 80 ឆ្នាំជាងហើយនេះនៅតើ។

ក:គាត់នៅរស់ទេ?

ខ:ចា៎នៅរស់និងម៉ែរបស់ខ្ញុំនៅជាមួយមេប្អូនពៅខ្ញុំទៅម្សិលមិញទៅទិញស្អីស្អីយកទៅឱ្យគាត់ហូប!!

ក:ចុះកាលពេលម្ដាយរបស់អ៊ំគាត់នៅក្មេងគាត់ដែលធ្លាប់និយាយប្រវត្តិរឿងរ៉ាវរបស់គាត់តែពេលនៅក្មេងនៅអីប្រាប់អ៊ំស្រីដែរឬក៏អត់?

ខ:អត់!!

ក:គាត់អត់ដែល!!ចុះតាវិញ អុំប្រុសណាស់?

ខ:ឪរបស់ខ្ញុំមែនទេ?ក:ចា៎!!ខ:ឪរបស់ខ្ញុំអត់មាននិយាយទេអត់មាននិយាយអីទេគាត់ធ្វើគិតតែធ្វើតែលបហ្នឹងតែម្ដង។

ក:គាត់អត់មានប្រាប់ថានៅពីតូចក៏ចូលចិត្តលេងអ្វីធ្វើការអី?

ខ:អត់អត់រលីង!!!

ក:អត់មានប្រាប់អ្វី!

ខ:អត់អត់មានប្រាប់ទេ!!ក:ចា៎!!ខ:ហ្នឹងហើយ!

ក:ចុះពូកគាត់ឥវ៉ាន់ពេលនៅតូចហើយគាត់ដូចថាស្រលាញ់អ៊ំស្មើគ្នាដូចថាខ្លាំងជាងអ្វីដែរឬក៏អត់អ៊ំ?

ខ:អត់។

ក:គាត់អត់ដែលមានដូចការបង្ហាញពីអារម្មណ៍របស់គាត់ថាស្រលាញ់ស្មើគ្នា!

ខ:អត់អត់ទេអត់មានថាទេ!!ហើយម្ដាយរបស់ខ្ញុំពេលគាត់មានប្ដីប្រពន្ធនៅក្មេងដែរ។ប៉ុន្តែគាត់ណាស់គាត់មានខ្សែពួរពាក់ព័ន្ធអញ្ចែកនោះមាសណាស់មានខ្សែពួរវត្តអញ្ចេក!!ព័ទ្ធឆៀងណាស់គាត់ណាស់!!មាត់ហើយខ្សែកគាត់សុទ្ធតែពន្ធ័ឆៀងអ៊ីចឹងហិ!!ហើយនូវការតឿតឿនៅក្មេងណាស់ការឪរបស់ខ្ញុំនេះខ្ញុំឃើញរូបថតនេះ។

ក:ចុះឥឡូវនៅមានរូបថតដែលទៀតទេអ៊ំ?

ខ:អត់ទេបាត់អស់រលីងបាត់អស់រលីង!!

ក:បើបាននូវទុកដល់កូនចៅល្អណាស់!!

ខ:ហ្ហ៎បើទុកដល់ឥឡូវកូនកូនស្ដាយម្ដាយខ្ញុំងាប់ហើយ។

ក:ខ្សែកដល់ថ្នាក់ពន្ធ័ឆៀង?

ខ:ពន្ធ័ឆៀងអញ្ចឹង!!!

ក៖ គាត់មាន!!

ខ៖គាត់មានណាស់!!!ប៉ុនៗនេះហិពន្ធ័ឆៀងហិ!!ពាក់ថត!!

ក៖កាលអ៊ំឃើញរូបថតហ្នឹងអ៊ំនៅអាយុប៉ុន្មានទៅអ៊ំ?

ខ៖ខ្ញុំហេ?ក៖ចា៎!!ខ៖ ខ្ញុំ១២​ ១៣។

ក៖១២ ១៣ប៉ុន្តែនៅចាំ!!

ខ៖ហ្នឹងហើយ ខ្ញុំឃើញរូបថតគាត់។

ក៖ចា៎ អ៊ីចឹងអ៊ំប្រុសមានដែលធ្លាប់ទៅធ្វើការអីផ្សេង?

ខ៖ អត់មានដែលធ្វើការអី ធ្វើតែលបទេឪរបស់ខ្ញុំ។

ក៖អត់កមានទៅផ្លាស់ប្តូរកន្លែង?

ខ៖អត់រលីងទល់នឹងបែកអាពតហ្នឹង!!ក៖ចា៎!!ខ៖ទល់បែកអាពតគាត់ស្លាប់ហ្នឹង។

ក៖អ៊ីចឹងអ៊ំមានដឹងរឿងអីគេទៀតផ្សេងទៀតអត់ ទាំងម្តាយទាំងឪពុករបស់អ៊ំណាស់?តើគាត់មានធ្លាប់មានសាច់រឿងអីដែលគាត់ធ្លាប់ដឹងចំពោះពួកគាត់អត់?

ខ៖តាមមើលទៅអត់ គាត់គាត់ហូបតែស្រាពេក!!!ក៖ចា៎!!ខ៖គាត់ពិបាកពេកគាត់ហូបតែស្រាពេកដល់នេះទៅទៅជាឆ្កួត ដល់នេះអាពតគេយកទៅចងនៅវត្តយើងនេះទៅចងរហូតទាល់តែស្លាប់។ក៖ចា៎!!

ខ៖ឪញ៉ុមនេះគាត់ស្លូតណាស់ អើរវាស្លូត កាចតែជាមួយប្រពន្ធទេ មិនដែលទៅរករឿងអ្នកណាគេទេ។

ក៖ចា៎ចុះអ៊ំគ្រួសាររបស់អ៊ំស្លាប់ហើយហី?

ខ៖ចា៎ស្លាប់ហើយប្តីខ្ញុំ។

ក៖ចា៎គាត់ស្លាប់កាលពេលអាយុប៉ុន្មានដែរអ៊ំ?

ខ៖ គាត់អាយុ៦៦គាត់ស្លាប់។

ក៖ចា៎ច្រើនដែរ!!

ខ៖ហ្នឹងហើយ។

ក៖ហើយអើគាត់ធ្វើការអីគេអ៊ំ?

ខ៖គាត់ហេ?ក៖ចា៎!!ខ៖គាត់ពីដើមមកគាត់រត់ស៊ីក្លូ!!បានញ៉ុមហ្នឹងហា៎!!ក៖ចា៎!!ខ៖គាត់រត់តែស៊ីក្លូទេ!!

ក៖ចា៎អ៊ំមានចាំអ៊ំរៀបអាពាហ៍ពិពាហ៍ពេលណាទៅអ៊ំ?

ខ៖ខ្ញុំហេ?

ក៖ចា៎ ឆ្នាំណា?

ខ៖ហ៊ីមិនដឹងឆ្នាំណាទេញ៉ុមខ្ញុំកាលហ្នឹងអាយុ១៧បានគាត់!!

ក៖ចា៎!!អ៊ំរៀបការបានប៉ុន្មានឆ្នាំបានជាគ្រួសារអ៊ំគាត់ស្លាប់ទៅអ៊ំ?

ខ៖ គ្រួសារ ប្តីខ្ញុំហ្នឹង?

ក៖ចា៎!!

ខ៖ប្តីញ៉ុមមហ្នឹងគាត់ទឹមស្លាប់ដែរហ្នឹង ទឹមស្លាប់នៅនេះហ្នឹង ទឹមស្លាប់ដែរហ្នឹងតើ!!

ក៖ចា៎គាត់ស្លាប់នៅព្រែកហូរហ្នឹង?

ខ៖ហ្នឹងហើយ គាត់ស្លាប់នេះនៅតាមជួរនៅប្រលាយហ្នឹងទៅកើតទៅ!!កាលពេលហ្នឹងខ្ញុំនៅឯកើតកាលពេលបែកអាពតហ្ហ៎!!តាគាត់គាត់ស្លាប់នៅជាមួយខ្ញុំដែរហ្នឹង!!

ក៖អ៊ំ អ៊ំអត់មានចាំថាអ៊ំការនៅក្នុងឆ្នាំណាខែណាឆ្នាំណាអីទេអ៊ំ?

ខ៖អត់ កាលហ្នឹងខ្ញុំការតាំងតែពីមិនទាន់សម្តេចទំលាក់ហ្ហ៎ ញ៉ុមមានកូនមួយបានដាច់ទំលាក់ហ្ហ៎ ខ្ញុំមានកូនខ្ញុំអាប្រុសហ្នឹងមួយហើយ ប្រុសមួយហ្នឹងបានប៉ុន្មានខែបានជាគេទំលាក់សម្តេចហ្ហ៎!!

ក៖ ពេលហ្នឹងទំលាក់ម៉េចអ៊ំ?

ខ៖ទំលាក់ពេលហ្នឹងអត់អោយគាត់កាន់នោះ!!

ក៖អត់អោយគាត់កាន់!!

ខ៖ហ្នឹងហើយ!!ក៖ចា៎!!ខ៖ទំលាក់សម្តេចរហូត!!

ក៖កាលពេលជំនាន់លន់ នល់ អីហ្នឹងមែន?

ខ៖ហ្នឹងហើយ!!កាលពេលជំនាន់លន់ នល់ហ្នឹង។

ក៖ហ្ហ៎ហ្នឹងហើយកាលពេលជំនាន់លន់ នល់!!

ខ៖ហ្នឹងហើយ ជំនាន់លន់ នល់ហ្នឹងទំលាក់សម្តេចដហ្នឹង គេរើសទាហានរើសអីហ្នឹង ចាប់ទាហាន ចាប់អីហ្នឹង។

ក៖អ៊ំធ្លាប់ជួបបញ្ហាសង្គ្រាមច្រើនណាស់!!

ខ៖ហ្នឹងហើយ ហ្ហ៎ញ៉ុមជួបច្រើនណាស់សង្គ្រាម រត់ លូន។

ក៖ចុះអ៊ំអាចនិយាយពីបញ្ហាពេលជំនាន់ប៉ុល ពតអ៊ំជួបបញ្ហាអីគេខ្លះទៅ?

ក៖ដូចថាអាពតធ្វើបាបអីគេខ្លះអ៊ីចឹងណាស់!!

ខ៖អត់ អត់ដែលធ្វើបាបញ៉ុមទេ មានតែធ្វើបាបអោយគាស់គល់រាំងធ្វើស្រែធ្វើច្រូតស្ទូងដកហ្នឹងទេ!!ក៖ចា៎!!ខ៖អត់កមានធ្វើអីទេ!!

ក៖ញ៉ុមធ្លាប់ឮថាមានបង្អត់បាយមានឬក៏អ្នកខ្លះវ៉ៃធ្វើបាបអីអញ្ចឹងទៅណាស់!!

ខ៖អត់ អត់ទេ!!អត់ទេញ៉ូមអត់អីដែរ។

ក៖អញ្ចឹងអ៊ំការដូចជាមុនជំនាន់ប៉ុលពតអត់អ៊ំណោះ?ខ៖ចា៎?ក៖កាលការពេលការ។

ខ៖ហេខ្ញុំការតាំងពីសង្គមចាស់ឯណោះ!!

ក៖ចា៎ហ្នឹងហើយមិនមែនក្រោយអាពតទេ!!ខ្ញុំច្រឡំ។

ខ៖ហ្នឹងហើយមុន ពេលហ្នឹងមាសមួយជីតែ១០០ហ្នឹង!!៥០ហ្នឹងកាលពេលខ្ញុំការ !!

ក៖ឥឡូវថ្លៃ!!

ខ៖ឥឡូវថ្លៃចង់ងាប់ហ្នឹង!!

ក៖ចុះអ៊ំរៀបការដោយសារឪពុកម្តាយឬក៏?

ខ៖ឪពុកម្តាយហ្នឹង!!

ក៖ដោយសារឪពុកម្តាយ!!ជំនាន់ហ្នឹងគេមានជំនូនមានអីដូចជាឥឡូវទេ?

ខ៖មាន!!មានតើ។

ក៖មានច្រើនដែរ!!ខ៖ចា៎!!ក៖គេអោយជាផ្លែឈើឬក៏អ្វី?

ខ៖ ទិញជាផ្លែឈើ ជាជំនូនអ៊ីចឹងទៅ!!

ក៖ចុះគេ គេមានអោយថ្លៃបណ្តាការ ដូចជាអោយប៉ុន្មានពាន់ប៉ុន្មានពាន់ដូចជាឥឡូវអត់?

ខ៖គេអោយតើ!!

ក៖អោយដែរ!!

ខ៖ហេកាលហ្នឹងបាន៥០០កាលហ្នឹងបានច្រើនណាស់!!

ក៖ចា៎!!

ខ៖ចុះពេលហ្នឹងមួយជី១០០ ៥០អីវ៉ាន់ហ្នឹងកាលពេលហ្នឹង!!

ក៖ខ្ញុំស្មានតែមាន ដូចថាអាហ្នឹងគេហៅថាថ្លៃទឹកដោះណាស់អាហ្នឹងអ៊ំហេ?

ខ៖ហ្នឹងហើយថ្លៃទឹកដោះ។

ក៖ខ្ញុំស្មានតែអត់មាន!!

ខ៖ មិនមែនដូចឥឡូវរាប់ពាន់ទេ ពីមុននោះ!!

ក៖ចា៎!!

ខ៖កាលពេលខ្ញុំ១០០ ២០០ហ្នឹងហី!!

ក៖ចា៎ហើយចុះអ៊ំមានចេះអានអក្សរឬក៏សរសេរអីបានអត់អ៊ំ?

ខ៖ខ្ញុំអត់។

ក៖អត់ចេះទាំងសរសេរអត់ចេះទាំងអាន?

ខ៖ហ្នឹងហើយអត់!!អត់ចេះអក្សរកាលពេលខ្ញុំ ខ្ញុំរៀនអក្សរដែរប៉ុន្តែខ្ញុំរៀនអត់ចប់!!ក៖ចា៎!!

ខ៖អត់ចាំ។

ក៖អ៊ំរៀនបានថ្នាក់ទីប៉ុន្មានទៅអ៊ំ?

ខ៖ខ្ញុំកាលហ្នឹងគេបង្រៀនយប់ៗនោះ គេបង្រៀនយប់ៗ។

ក៖គេបង្រៀនយប់គេមិនមែនបង្រៀនថ្ងៃៗអញ្ចេះ?

ខ៖អត់ទេ!!រៀនតាមផ្ទះហ្នឹង គេអោយរៀនតាមផ្ទះគេបង្រៀនអញ្ចឹងទៅ មកពេលយប់ៗគេ

បង្រៀនហើយ តែខ្ញុំរៀនម៉ាឋានមួយខ្ញុំរៀនណាស់។

ក៖ម៉ាឋានយ៉ាងម៉េចទៅអ៊ំ?

ខ៖ម៉ាឋានមួយសន្លឹកម៉ាឋានអញ្ចេះនោះ!!រៀនពីដើម រៀនអក្សរពីដើមមិនមែនដូចជាអក្សរ

ឥឡូវទេ!!ក៖ចា៎!!ខ៖អក្សរពីដើមណាស់!!

ក៖គេហៅថាឋានឋានអ៊ីចឹង?

ខ៖ហ្នឹងហើយ!!ហ្នឹងហើយ តូចអីៗណាច្រើនណាស់!!មិនមែនដូចជាឥឡូវទេ អក្សរនោះ!!

ក៖ចា៎!!

ខ៖អក្សរពីដើមនោះ!!

ក៖បើប្រៀបឥឡូវគេថាកំរិតគេហៅថាកំរិតអីគេទៅអ៊ំណោះ?

ខ៖ហា៎?កំរិត!!

ក៖ដូចថាថ្នាក់ទីប៉ុន្មានទៅអ៊ំ?

ខ៖ហេកាលហ្នឹងហេថ្នាក់ទី៣ ទី៤ហើយ!!កាលហ្នឹងនោះ។

ក៖ចា៎!!ដូចថាធ្លាប់ឮថាពេលមុនដូចថាគេប្រៀបធៀបខុសគ្នាហា៎!!

ខ៖ហ្នឹងហើយ!!ខុសខុសមិនមែនដូចជាឥឡូវទេពីដើមហ្ហ៎!!

ក៖អ៊ំចេះនិយាយភាសាអីគេផ្សេងពីភាសាខ្មែរដែរឬក៏អត់អ៊ំ?

ខ៖ អត់!!

ក៖អត់ចេះនិយាយភាសាអីគេផ្សេង!!

ខ៖អត់ចេះទេ។

ក៖កាលពេលអ៊ំរៀន រៀននៅភូមិព្រែកហូរដែរឬក៏នៅណា?

ខ៖នៅរៀននៅភូមិព្រែករាំងហ្នឹង។

ក៖នៅព្រែករាំងហ្នឹង!!

ខ៖ហ្នឹងហើយ។

ក៖ហើយអ្នកណាគេជាអ្នកមកបង្រៀនអ៊ំ?

ខ៖ នៅភូមិហ្នឹងភូមិជាមួយគ្នា!!

ក៖មានគ្រូ!!

ខ៖គ្រូហ្នឹងប្រុសគាត់បង្រៀនយើង!!យប់ៗ!!

ក៖យ៉ាង្មម៉េចបានជាគេអត់បង្រៀនថ្ងៃ?

ខ៖អត់គេតែយប់ ថ្ងៃគេធ្វើការគេដែរ!!គាត់បង្រៀនបានតែយប់!!

ក៖គេ!!យើងអត់មានបង់លុយបង់អីទេ?

ខ៖អត់ទេ!!

ក៖ហើយពេលរៀនហ្នឹងមានគ្នាច្រើនចូលរួម?

ខ៖គ្នាច្រើនសុទ្ធតែស្រីៗ!!ក៖ចា៎!!ខ៖សុទ្ធតែស្រីៗពីក្មេងៗ!!

ក៖ចា៎ កាលពេលអ៊ំនៅរៀនអាយុប្រហែលប៉ុន្មានទៅអ៊ំ?

ខ៖ខ្ញុំហេ?ក៖ចា៎!!ខ៖កាលពេលនៅរៀនខ្ញុំអាយុ១៥។

ក៖ចា៎១៥នៅក្មេង!!

ខ៖នៅក្មេងហ្នឹង!!កាលពេលនៅរៀន។

ក៖អ៊ំរៀនបានប្រហែលជាបានប៉ុន្មានឆ្នាំ?

ខ៖ខ្ញុំរៀនទឹមតែបានប៉ុន្មានខែហ្នឹងឈប់រៀន!!

ក៖មិនមែនរៀនតាំងពីអាយុ៦ឆ្នំាទេអ៊ំហេ?

ខ៖អត់ទេ!!រៀនទឹមតែបានប៉ុន្មានខែគេឈប់រៀនទៅហ្នឹង!!

ក៖ហ៊ី!!អញ្ចឹងវាដូចអត់មានបានអីដែរ!!

ខ៖អត់មានបានអីទេ!!មានបានអីទេ!!

ក៖ពេលរៀនហ្នឹងមិត្តភក្តិនៅក្នុងភូមិហ្នឹងអ៊ំណោះ?

ខ៖ចា៎នៅក្នុងភូមិហ្នឹងជាមួយគ្នាហ្នឹង!!ព្រោះដឹងតែពេលយប់គេមករៀនហើយ!!

ក៖ចា៎!!ចុះអ៊ំមានមិត្តភក្តិជិតស្និតអត់អ៊ំ?

ខ៖ មានតើ!!មួយភូមិហ្នឹងមានសុទ្ធតែស្រីៗ!!ក៖ចា៎!!ខ៖មានបែងចែកអស់រលីង!!ក៖មិនដឹងទៅណាអស់!!

ក៖ហ្ហ៎សុទ្ធពួកគាត់បែកអស់រលីងហើយ?

ខ៖ហ្នឹងហើយបែកអស់រលីងអស់!!

ក៖បែកដោយសារអីគេអ៊ំ?

ខ៖ដោយសារអាពតហ្នឹង។

ក៖អត់មានដែលបានជួបអ្នកគេអីម្នាក់សោះ?

ខ៖អត់!!

ក៖មិនដឹងថាពួកគាត់ម៉េច!!

ខ៖មិនដឹងទៅណាទៅណីទេ !!

ក៖ហ្ហ៎បើសិនជាបានជួបអ្នកណាគេម្នាក់វិញ!!

ខ៖ហ្នឹងហើយ!!

ក៖មិនដឹងជាសប្បាយចិត្តប៉ុន្មានទេ!!

ខ៖ហ្នឹងហើយ!!

ក៖មើលប្រហែលជាលែងស្គាល់ហើយ?

ខ៖លែងស្គាល់ហើយ!!

ក៖បើផ្លាស់ប្តូរអស់រលីង!!

ខ៖ស្លាប់អស់រលីងហើយហ្នឹង!!

ក៖ចា៎ !! យូរដែរហើយ!!

ខ៖យូរហើយ!!ក៖ចា៎!!ខ៖ព្រោះអីកូនខ្ញុំអាយុបងគេចង់៥០ហើយហ្នឹង!!ក៖ចា៎!!ខ៖អាបង !! បែប៥០ឆ្នាំជាងហើយមិនដឹង!!

កូនខ្ញុំអាបងគេបង្អស់។

ក៖ហ្ហ៎អាយុច្រើនណាស់ហើយ!!

ខ៖ច្រើន!!បងគេអាហ្នឹង!!ក៖ចា៎!!ខ៖តាំងពីជំនាន់សម្តេចនៅឯណោះ!!

ក៖ចា៎!!

ខ៖សម្តេចមិនទាន់ទំលាក់ណោះ!!

ក៖ចា៎ ចុះពួកគាត់ឥឡូវនៅជិតហ្នឹងឬក៏បែកផ្សេង?

ខ៖កូនខ្ញុំបាត់ឈឹង អាបងគេហ្នឹង!!ទៅបាត់!!

ក៖ទៅបាត់?

ខ៖បាត់អត់ដឹងដំណឹងទៅឯណាទេ!!

ក៖ហ្ហ៎!!គាត់បាត់ដោយសារអីគេអ៊ំ?

ខ៖វាបាត់ វាវាទៅរកស៊ីដល់តែទៅរកស៊ីទៅ កាលហ្នឹងវាធ្វើទាហានណាស់!!ក៖ចា៎!!ខ៖វា

ធ្វើទាហាន ធ្វើទាហានអ៊ីចឹងទៅវាមកវិញវាចាញ់ចង់ងាប់ហើយ ដល់ចាញ់អ៊ីចឹងវាទៅទៅ

ដល់នេះគេចាប់ អាគេគៀរគេចាប់ហា៎!!គេចាប់ទៅនៅស្រុកគេទៅ!!

ក៖ហេតុអីបានជាគេចាប់អ៊ំ?

ខ៖ គេចាប់យើងធ្វើទាហានហ្នឹង!!

ក៖ហ្ហ៎គេចាប់យកទៅធ្វើទាហាន!!

ខ៖ហ្នឹងហើយ!!គេចាប់។

ក៖អត់កមានបានដឹងដំនឹងអីគេសោះ?

ខ៖ហ្នឹងហើយគេចាប់ ហើយខ្ញុំរកគេមើលគេថាកូនខ្ញុំនៅរស់កូនខ្ញុំនៅរស់!!ដល់អញ្ចឹងអត់ដឹងនៅឯណាផង!!

ក៖គាត់អត់ដែលមានដែលសាកសួររកពត៌មានអី?

ខ៖អត់!អត់រលីងអត់មានទេ!!

ក៖ចុះកូនផ្សេងៗទៀតហ្ហ៎អ៊ំ?

ខ៖កូនផ្សេងៗ នៅមីបងអើរនៅមីនេះមួយហើយមីនោះមួយហ្ហ៎!!មានប្តីនៅនោះ!!នៅទីនេះតែ៤ទេ!!

ក៖ចា៎!!

ខ៖ទាំងអស់៤។

ក៖មានគ្រួសារទាំងអស់គ្នាហើយ?

ខ៖ហ្នឹងហើយ មានអស់រលីងហើយ!!

ក៖ចា៎!!

ខ៖ប៉ុន្តែនៅមីក្រវ៉ាក់នេះមួយហិ!!!វាមានកូន២ហើយតែវានេះជើងរកស៊ី ខ្ញុំហ្នឹងរកស៊ីចិញ្ចឹមវារាល់ថ្ងៃហ្នឹងវាធ្វើអីកើត!!

ក៖ហេតុអីបានជាជើងរបស់គាត់អញ្ចឹង?

ខ៖ទៅធ្វើការយប់ ម៉ោង១២យប់ណាស់ដល់ហើយនេះវាចេញមក ដល់ពពេលចេញមកវា

ឌុបគ្នា ឌុបអាប្រុសហ្នឹងឌុបមីស្រីកូនខ្ញុំមួយមីស្រីមួយ!!ក៖ចា៎!!ខ៖ហើយអាឯងនេះអង្គុយក្រោយគេ!!ហ៊ីដល់ពេលអង្គុយក្រោយគេអាឡានមិនមកពីមុខហើយដល់ពេលវាមកមុខវាគេចអាឡាន

ហ្នឹងទៅបុកខឿន អូនអើរបុកខឿនអាឯងនៅក្រោយគេខ្ទៀត ខ្ទៀតចំបែកជង្គង់អញ្ចេក។

ក៖ទឹមតែឥឡូវៗហ្នឹងដែរតើអ៊ំហី?

ខ៖ហ្នឹងហើយ!!

ក៖ហើយគេមានសងអត់អ៊ំ?

ខ៖គេមានសងអី មិនដឹងឡានហ្នឹងនៅឯណា!!

ក៖ហ្ហ៎ចាប់មិនបានផង!!

ខ៖អត់ផង ហើយគេគ្រាន់តែរលាត់មុខរលាត់មាត់ឯងនេះហិធ្ងន់ជាងគេហិ!!បាក់ជើងហិ!!

ក៖គេរត់បាត់ទៅ!ខាត។

ខ៖ហ្នឹងហើយ អត់គ្មានបានអី១០០ទេ!!

ក៖ហ៊ី !!ឥឡូវគាត់នៅតែផ្ទះ!!

ខ៖នៅតែផ្ទះហ្នឹង!!

ក៖នៅផ្ទះមានកូនមានចៅដែរហេ?

ខ៖កូនកូន២កូនប្រុសមួយស្រីមួយ តែខ្ញុំចិញ្ចឹមនៅមើលហ្នឹង។

ក៖ចុះគ្រួសាររបស់គាត់ហ្ហ៎?

ខ៖គ្រួសារអត់ទេវារត់ចោលអស់រលីង។

ក៖អូយពិបាកណាស់អ៊ីចឹង!!

ខ៖ថាមិនងាយទេខ្ញុំ តែខ្ញុំចិញ្ចឹមហ្នឹង!!មានអ្នកណា។

ក៖អ៊ំមានចេះលេងឧបករណ៍ភ្លេងអីអត់អ៊ំ?

ខ៖អត់!!

ក៖ឧបករណ៍ភ្លេងខ្មែរយើងហា៎!?

ខ៖អត់ចេះ!

ក៖អត់ចេះ!!ចុះអ៊ំចូលចិត្តម្ហូបអីជាងគេអ៊ំ?ខ៖ហា៎?ក៖ចូលចិត្តម្ហូបអ្វីជាងគេ?ខ៖ខ្ញុំ?ក៖ចា៎!!

ខ៖ចូលចិត្តនេះ ចូលចិត្តស្អីទេញ៉ូម។

ក៖គិតថាមានអីញុំាហ្នឹង?

ខ៖មានអីអត់ធ្វើទេនោះ!!ក៖ចា៎!!ខ៖មានប្រហុកស៊ីប្រហុក !!ក៖ចា៎!!ខ៖មានអីស៊ីហ្នឹង ខ្ញុំអត់មានរើសទេ!!

ក៖អ៊ំគិតថាតាំងតែពីក្មេងរហូតមកដល់ឥឡូវជីវិតរបស់អ៊ំផ្លាស់ប្តូរទៅជាពិបាកឬក៏ទៅជា

ស្រួលជាងមុន?

ខ៖ខ្ញុំហេ?ក៖ចា៎!!ខ៖ពីក្មេងស្រួលជាង!!

ក៖ស្រួលជាង!!

ខ៖ដល់តែឥឡូវវាពិបាករឿងកូន!!ក៖ចា៎!!ខ៖អត់មានពិបាករឿងអីទេ ពិបាករឿងកូនធ្វើបាបខ្ញុំ!!

អោយតែខ្ញុំចំណាស់នេះហើយនៅរកស៊ីចិញ្ចឹមវាហ្នឹងណាស់!!

ក៖ចា៎!!តែពិបាកដែរ ដោយសារគាត់មានបញ្ហា បញ្ហាអ៊ីចឹង!!

ខ៖ជើង!!បើកុំតែអញ្ចឹងក៏វារត់ទៅរកស៊ីដែរ!!

ក៖ចា៎អានិតគាត់ដែរហ្នឹងហា៎!!គាត់អាយុប៉ុន្មានដែរអ៊ំ?

ខ៖វា២០ជាងហើយ!!

ក៖២០ជាងហើយ!!ហ្ហ៎ប្រហែលជាប្អូនញ៉ុមទេអញ្ចឹង!!

ខ៖វាប្រហែលជា២៥ ២៦!!

ក៖ហ្ហ៎ប្អូនញ៉ុម ញ៉ុមអាយុច្រើនហើយ ញ៉ុម៣១ហើយអ៊ំ!!

ខ៖វាទឹមតែ២០ជាង!!

ក៖ហ្ហ៎នៅក្មេងដែរមានបញ្ហាជើងអ៊ីចឹងដូចជាវា!!

ខ៖ហ្នឹងហើយវាអផ្សុកវាដែរ!!វាស្គម។

ក៖អផ្សុក ដូចថាអស់ទឹកចិត្តអស់កំលាំងចិត្តអស់រលីងតែម្តងណាស់!!

ខ៖វានៅកាលពេលវានៅរឹងដៃរឹងជើងវានៅធ្វើការដែរហ្នឹង!!បើកូន២ហ្នឹងអោយបៅទឹក

ដោះគោរហូតហ្នឹង!!ក៖ចា៎!!ខ៖អោយខ្ញុំមើលវាទៅធ្វើការអ៊ីចឹង វាផ្តល់លុយអោយយើងទិញទឹកដោះគោអោយកូនបៅអ៊ីចឹងទៅណាស់!!ក៖ចា៎!!

ខ៖ហើយញ៉ុមចេះតែមើលអ៊ីចឹងទៅ!!ក៖ចា៎!!

ខ៖កូនពិរហ្នឹង។

ក៖អានិតគាត់ណាស់!!

ខ៖ចា៎ កូនពីរហ្នឹងរកអោយគេតែខ្ញុំចេះតែចិញ្ចឹមទៅ!!

ក៖ហ្ហ៎កុំអោយគេអានិតក្មេងហ្ហ៎!!គាត់ ក្មេងវាអត់ដឹងតែដល់ពេលវាធំឡើងដល់ពេលវាដឹង

ថាយើងអត់ចិញ្ចឹមវាវាខឹងខ្លាំង។

ខ៖ចេះតែចិញ្ចឹមចេះតែរក។

ក៖ចេះតែទ្រាំៗទៅសាច់ឈាមឯង!!!

ខ៖ចេះតែរកអោយកូនបៅអ៊ីចឹងទៅ!!

ក៖ចា៎!!ហើយគ្រួសារអត់នៅជាមួយចេញទៀត!!

ខ៖អត់ទេ!!មកនៅជាមួយនៅតែជាមួយខ្ញុំហ្នឹង!!

ក៖ចា៎!!អ៊ំមកនៅហ្នឹងប៉ុន្មានឆ្នាំហើយអ៊ំ?

ខ៖ខ្ញុំនេះហេ?ក៖ចា៎!!ខ៖ហេនៅយូរហើយតាំងពីបែកអាពតមក!!

ក៖ហ្ហ៎តាំងតែពីបែកអាពតណោះ!!

ខ៖ខ្ញុំមកនៅហ្នឹងយូរហើយតាំងពីមួយជួរហ្នឹងអត់មានមនុស្សទេណាស់!!ក៖ចា៎!!ខ៖ខ្ញុំមកស្ការព្រៃស្ការអីធ្វើរោងនៅ!!

ក៖ហ្ហ៎យូរណាស់ហើយ!!

ខ៖ហ្នឹងហើយ!!យូរហើយមិនមែនទឹមតែមកនៅឥឡូវទេ!!

ក៖មិនមែនតិចឆ្នាំទេ!!

ខ៖ហ្នឹងហើយ តាំងតែពីបែកអាពតឯណោះហ្នឹង!!ក៖ចា៎!!ខ៖ខ្ញុំមកនៅហ្នឹងស្ការធ្វើរោងនៅហិ!!មានដឹងអីនៅអីណែនអ៊ីចឹងមីអូនអត់ទេ!!ក៖ចា៎!!

ខ៖ស្ងាត់ច្រៀបដូចចោរអ៊ីចឹងហ្នឹង ដើរអីវ៉ាន់តាមហ្នឹងអីអត់ហ៊ានដើរទេណាស់ស្ងាត់សុទ្ធត

ែបន្លាទាំងអស់!!

ក៖ចា៎!!ខ្ញុំចាំកាលពេលខ្ញុំនៅក្មេងខ្ញុំធ្លាប់ដើរតាមហ្នឹងមកជាមួយបងអីមើលគោតាមហ្នឹង

ដែរតើអ៊ំ!!ហើយលើកមុខស្ងាតឈឹង!!

ខ៖ស្ងាត់ច្រៀបសុទ្ធតែព្រៃ!!អត់មានអីអញ្ចេះទេ អូនអើយ!!

ក៖ឥឡូវសុទ្ធតែមនុស្សឡើងណែនតែម្តង!!

ខ៖ហ៊ីឥឡូវឡើងណែន។

ក៖រកតែកន្លែងមិនឃើញ។

ខ៖ណែនហើយ ដីបានថ្លៃទៀត!!

ក៖ចា៎!!

ខ៖មួយកន្លែងមួយកន្លែងសុទ្ធម៉ឺននៅទំនប់។

ក៖ចា៎បានថ្លៃទៀត!!

ខ៖ហ្នឹងហើយសុទ្ធម៉ឺនហិ!!ក៖ចា៎!!ខ៖មិនមែនបាន២០០ ៣០០នោះទេ!!ហ្នឹងហើយ។

ក៖ចុះអ៊ំមានដែលមានគំនិតថាចង់ទៅប្តូរចេញទៅនៅកន្លែងផ្សេង?

ខ៖មានឯណា មានស្អីទៅកន្លែងផ្សេងទៅនៅឯណា!!មានលុយឯណាទៅ!!ក៖ចា៎!!ខ៖

សុទ្ធតែទាល់តែមាន២០០០០ ៣០០០០ ឥឡូវ!!ក៖ចា៎!!

ខ៖បានបាននៅទៀត!!

ក៖កន្លែងខ្លះអាចមានត្រឹម១០០០០ជាងអីទៀតក៏បាន។

ខ៖ហ្នឹងហើយ ហើយយើងមានលុយឯណា!!ចំណាស់នេះហើយទៅរកអី រកបានតែមួយហូបមួយហូបហ្នឹង!!!

ក៖ចុះអ៊ំមានចេះច្រៀងបទអីអត់អ៊ំ?ខ៖ខ្ញុំ?ក៖ចា៎!!

ខ៖មានចេះអីខ្ញុំល្ងង់ណាស់!!

ក៖ចុះអ៊ំអត់ចេះតែអ៊ំមានស្រលាញ់បទចំរៀងអីអត់អ៊ំ?ខ៖ហា៎?ក៖មានចូលចិត្តដូចថាស្រលាញ់ចង់ស្តាប់បទអីអត់?

ខ៖ចង់ស្តាប់តែបទពីសង្គមទេ!!ក៖ចា៎!!ខ៖តែបទពីសង្គមចាស់ទេ។

ក៖បទសម័យឥឡូងក្មេងៗហ្នឹង។

ខ៖ហ្នឹងហើយក្មេងៗឥឡូវនេះអត់ទេ!!ខ្ញុំចូលចិត្តតែបទពីសង្គមទេ។

ក៖ចា៎ម៉ែខ្ញុំអញ្ចឹងដែរ គាត់ទារតែចាក់បទត្រពាំងពាយ។

ខ៖ហ្នឹងហើយ។

ក៖ហ្នឹងរហូត!!

ខ៖ រំាក្បាច់រាំវង់រាំអីទាំងអស់ចូលចិត្តតែអ៊ីចឹងៗទេ ឥឡូវនេះសុទ្ធតែលោតសុទ្ធតែហក់ អត់

ទេ!!

ក៖អ៊ំអត់ចេះច្រៀងតែអ៊ំចេះរាំដែរ?

ខ៖ចេះរាំ!!

ក៖ចា៎ចេះរាំ។

ខ៖តែអត់ចេះច្រៀង!!ចេះតែរាំទេ។

ក៖អ៊ំកាលពេលនៅពីក្មេងពេលមុនឧស្សាហ៍រាំទេអ៊ំ?

ខ៖ឧស្សាហ៍ដែរតើ!! លេងកាលពេលចូលឆ្នាំចូលអី លេងឈូងលេងអីបបួលគ្នារាំឡកទៅ

។

ក៖ចា៎ ចុះនៅក្នុងគ្រួសារអ៊ំដូចជាទាំងយាយទាំងតាអីមានអ្នកនាគេចេះលេងឧបករណ៍ភ្លេង

ខ្មែរអត់អ៊ំ?

ខ៖អត់រលីង បងប្អូនខ្ញុំក៏អត់ ម៉ែឪខ្ញុំក៏អត់ អត់រលីង។

ក៖ ចា៎ ចុះអ៊ំផ្ទះអ៊ំជួលជាងធ្វើឬក៏គ្រួសារអ៊ំជាអ្នកជួយធើ្វអី?

ខ៖ជួយធ្វើហ្នឹង!!

ក៖ចា៎!!មិនមែនជួលជាងទេ?

ខ៖ហ្នឹងហើយ!!ដីហ្នឹងដីជំនៀរផ្លូវគេទេខ្ញុំ ខ្ញុំសុំគេធ្វើគេមិនចង់អោយខ្ញុំធ្វើផងហ្នឹង!!ព្រោះយើងវាអត់មានដីមានធ្លីធ្វើ អត់មានដី ខ្ញុំជួលតែផ្ទះគេនៅហ្នឹងហី?

ក៖ចុះម្ចាស់ផ្ទះគេនៅណាទៅអ៊ំ?

ខ៖​ម្ចាស់ផ្ទះគេនៅភ្នំពេញហ្ហ៎!!

ក៖ប៉ុន្តែគេអត់មានបង្ខំយើងអោយចេញពីដីហ្នឹងដែរ?

ខ៖ អត់ទេ​ តែផ្ទះហ្នឹងញ៉ុមជួលទៅផ្ទះហ្នឹងវាបាក់មួយចំហៀង បាក់មួយចំហៀងគេអោយខ្ញុំ

ចេះ គាត់ថាចែឯងចេញសិនទៅចាំញ៉ុមធ្វើវិញ ឥឡូវវាធ្វើណាអត់អត់រលីង!!

ក៖ពិបាកដែរ។ អ៊ំអោយអ៊ំប្រុសធ្វើផ្ទះតែម្នាក់ឯងឬក៏មានអ្និកណាគេជួយអត់អ៊ំ?

ខ៖ អត់ទេមានតែកូនក្មួយឯងហ្នឹង!!

ក៖ចា៎!!!ផ្ទះអ៊ំធ្វើពីឈើនឹងសង្ក័សី!!

ខ៖ សង្ក័សី សុទ្ធតែបងប្អូនគេជួយទាំងអស់ ញ៉ុមអត់មានទិញទេ!!

ក៖ចា៎សុទ្ធតែជួយ។

ខ៖ហ្នឹងហើយបងប្អូនញ៉ុមជួយទាំងអស់ហ្នឹង!!ក៖ចា៎!!ខ៖ពូកអីហ្នឹងគ្រែអីហ្នឹងសុទ្ធតែបងញ៉ុមជួយទាំងអស់!!ញ៉ុមអត់អស់អី១០០ទេ!!

ក៖ចា៎មានអ្នកជួយដែរ!!

ខ៖បងប្អូនញ៉ុមជួយទាំងអស់!!

ក៖ចា៎!!អ៊ំគិតថាអ្វីដែលអ៊ំគិតថាលំបាកជាងគេ បញ្ហាអ្វីអ៊ំ?

ខ៖ពិបាកពិបាកតែរឿងរកស៊ីហ្នឹង!!

ក៖ចា៎ពិបាករឿងរកស៊ី!!

ខ៖ហ្នឹងហើយអត់មានពិបាករឿងអីទេ គិតតែរឿងស៊ីហ្នឹងតែម្តង!!ក៖ចា៎!!ខ៖ហើយរឿងជំពាក់គេ ញ៉ុមអត់មានជំពាក់គេទេ!!យកលុយរដ្ឋក៏អត់ដែរ!!

ក៖ចា៎អ៊ីចឹងល្អអ៊ំ!!

ខ៖ហ្នឹងហើយ!!

ក៖កុំអោយមានជំពាក់គេពិបាកណាស់!!ញ៉ុមអត់មានជំពាក់ទេ ញ៉ុមថាមានប៉ុន្មានស៊ីប៉ុណ្ណឹង!!ក៖ចា៎!!ខ៖ស៊ីអង្ករគីឡូក៏ស៊ី!!ក៖ចា៎!!ខ៖អត់កមានជំពាក់គេទេ!!

តំាងពីចេញលុយរដ្ឋមកចេញពីចេញមកដំបូងហ្ហ៎!!!

ក៖ចា៎!!

ខ៖ខ្ញុំអត់យករលីង តាំងតែទល់មកឥឡូវហ្នឹងហិ!!ក៖ចា៎!!ខ៖ខ្ញុំអត់យកទេ មិនមែនដូចជាគេទេ!!គេសុទ្ធតែយកមួយនាក់ពីរបី ខ្ញុំដូចជាអត់សោះ!!គេអោយខ្ញុំយក ខ្ញុំថាទេអត់ទេ!!

ខ្ញុំមានប៉ុន្មានស៊ីប៉ុណ្ណឹង!!

ក៖ចា៎!!បើយកទៅធ្វើបាបខ្លួនឯងតើអ៊ំ!!

ខ៖ហ្នឹងហើយធ្វើបាបខ្លួនឯងហ្នឹង យើងអត់ស៊ីហ្ហ៎បង់អោយគេ!!

ក៖ចា៎បង់អោយគេទៀត!!

ខ៖ហ្នឹងហើយហ្ហ៎យើងបានអី!!យើងស៊ីអង្ករគីឡូ ហ្ហ៎យើងអីទៅសន្សំអោយគេ!!ក៖ចា៎!!ខ៖មានប៉ុន្មានស៊ីប៉ុណ្ណឹង មានប៉ុន្មានស៊ីប៉ុណ្ណឹង!! ខ្ញុំគិតអ៊ីចឹងខ្ញុំអត់មានគិតអីគេទេ!!

ក៖ដល់ពេលខ្លះឃើញតែយកលុយរដ្ឋយកអីមកហើយម្ហូបពោធិ៍ពាស!!ស៊ីចាយអ៊ីចឹងទៅណាស់!!

ក៖ហ្នឹងហើយស៊ីចាយ។

ខ៖ដល់គេមកទារយកលុយអត់!!ក៖ចា៎!!ខ៖គេចក៏មាន!!គេចក៏មានកីមានអីក៏មាន !!

ក៖ហ្នឹងហើយធ្លាប់ឃើញ នៅម្តុំផ្ទះញ៉ុមនៅខាងមុខផ្ទះខ្ញុំហ្នឹងតែម្តង ពេលគេមកយករត់ពួន

តែម្តង!!

ខ៖ហ្នឹងហើយរត់ពួន។

ក៖ហើយអ៊ីចឹងពិបាកតែខ្លួនឯង!!

ខ៖ពិបាកតែខ្លួនឯងហើយអ៊ីចឹងស្មានតែគេចរួចហី!!ក៖ចា៎!!ខ៖នៅតែសងគេដដែលហ្នឹង!!

ក៖ចា៎!!ខ៖អាហ្នឹងទាល់តែយើងស្លាប់តែម្តងអាហ្នឹងបានជាគេអត់ទារណាស់!!

ក៖ចា៎!!តែនៅកូនយើង គេមកទារកូនយើងទៀត។

ខ៖ហ្នឹងហើយកូននៅមកទារតទៀតហ្ហ៎!!គេអត់ចោលទេលុយរដ្ឋ!ប្រាប់ទៅអត់ចោលទេ!!

ក៖បើសិនជាមួយប្លង់នៅមានអត្តសញ្ញាណបណ្ណ័នៅគេហ្នឹងគេនៅជំរិតហ្នឹងតែរហូត!!

ខ៖នៅគេ!ហ្នឹងហើយគេនៅតែជំរិតរហូតហ្នឹង នៅតែយករហូតហ្នឹង!!

ក៖បើសិនជាយើងអត់មានលុយសងអ្នកខ្លះគេរឹបអូសយកផ្ទះយកដីអីអញ្ចឹង។

ខ៖យកផ្ទះយកដីអីទាំងអស់ហ្នឹង!!ក៖ចា៎!!ខ៖យកប្លង់ដីប្លង់អីហ្នឹងអស់រលីងឥឡូវហ្នឹង!!ក៖ចា៎!!ខ៖មានប៉ុន្មានគេយកទាំងអស់ហ្នឹង!!

ក៖ចា៎!!អ៊ំអត់មានកូនធ្វើបាបចិត្តដែរអ៊ំណោះ?

ខ៖អត់!!មានតែកូនខ្ញុំមួយ។

ក៖សុទ្ធតែស្រួលៗដែរ?

ខ៖ចា៎!!កូនញ៉ុមអត់ពិបាករឿងអីទេ!!គេមានប្តីមានសីអីទៅគេរកស៊ីប្តីប្រពន្ធគេទៅ!!

ក៖បើសិនជាអ្នកខ្លះវិញមានកូនបំផ្លាញដូចថាញៀនគ្រឿងញៀនមានស៊ីផឹកស៊ីអីពិបាកអីអ

ញ្ចឹងទៅណាស់!!

ខ៖អត់ទេកូនញ៉ុម។

ក៖តែអ៊ំសំណាងដែរដែលអត់មានកូនធ្វើបាបអីអញ្ចឹងដែរ!!

ខ៖កូនញ៉ុមអាប្រុសអាពៅញ៉ុមហ្ហ៎ នៅជាមួយបងញ៉ុមអាពៅញ៉ុមហ្ហ៎!!ទៅធ្វើរោងដឹងឡាន ធ្វើអីៗហ្ហ៎!!

ក៖ ព្រោះអីសង្គមឥឡូវមានសុទ្ធតែគ្រឿងញៀន ស្រា!!

ខ៖កំពស់ៗនេះក៏មានដែរ!!ជក់ដែរ។

ក៖ចា៎ ហ្ហ៎ឃើញច្រើនខ្លាំងណាស់!!

ខ៖ជក់បារីផងជក់អាហ្នឹងផង!!

ក៖ច្រើនខ្លំាងណាស់ ខ្ញុំឃើញអាហ្នឹងវា!!

ខ៖អើរមីអូនអើរ!!អត់មានទេអត់មានកូនញ៉ុមទេ!!

ក៖ ចុះអ៊ំគិតថាបទពិសោធន៍របស់អ៊ំមានអ្វីដែលល្អៗដែលបង្រៀនអ៊ំនៅក្នុងជីវិតហ្នឹងហា៎?

ខ៖ ជួយបង្រៀន?

ក៖ដូចថាជាចំនុចល្អៗដែលជួយបង្រៀនអ៊ំអោយរឹងមាំមកដល់សព្វថ្ងៃ?

ខ៖ដឹងជួយអីទេ គ្មានទេ គ្មានជួយអី!ក៖ចា៎!!ខ៖មើល!!អត់មានដែលអ្នកណាគេជួយខ្ញុំរលីង ជួយតែខ្លួនឯង។

ក៖ចា៎ ជីវិតអាពាហ៍ពិពាហ៍អ៊ំដូចថាជួបបញ្ហាការលំបាកអីប្តីប្រពន្ធអ៊ំអី?

ខ៖ហ្ហ៎កាលពេលមុន ពិបាក ពិបាកតែខ្ញុំតែរកស៊ីចិញ្ចឹមរហូតហ្នឹងប្តីខ្ញុំ មានតែខ្ញុំ ពិបាកខ្លួន

ឯងអីតែខ្លួនឯងហ្នឹង រកស៊ីចិញ្ចឹមប្តីផងកូនផងហ្នឹង ទៅណោះ ទៅស្រែទៅនៅស្រែហ្ហ៎ !!ណែសៀមរាបហា៎!ស្គាល់សៀមរាបទេ?

ក៖ស្គាល់អ៊ំ។

ខ៖ហ្នឹងហើយញ៉ុមទៅនៅហ្នឹង រកស៊ីរាល់ថ្ងៃចិញ្ចឹមប្តីអត់មានលុយទេមីអូនអើយញ៉ុម

និយាយតាត្រង់អត់មានលុយទេ អាប្តីមកពីប៉ៃលិនវាមិនចាញ់រកអីកើត!!

ក៖ហ្នឹងហើយ។

ខ៖ខ្ញុំទៅជួលកង់គេមួយថ្ងៃ៥០០ ទៅដើរបេះស្លឹកខ្នឹងលក់ មកដល់ម៉ោង១២យប់ធាក់កង់

រហូតណោះដល់ច្បារអំពៅហ្ហ៎!!

ក៖ ហ្ហ៎ឆ្ងាយណាស់អ៊ំ!!

ខ៖ហ្នឹងហើយមួយខែ៣០ថ្ងៃអត់មានដែរឈប់រលីង!!ចុះមានអីស៊ីបើមិនរក ចុះប្តីរកអីនឹងកើត!!បើគ្នាមួយហែបៗហ្នឹង!!ក៖ចា៎!!ខ៖ហើយកូនផងអីផង!!

មីអូនអើយ ញ៉ុមមួយខែ៣០ថ្ងៃជិះកង់រហូត ទៅមកទៅមកស៊ីបាយហើយទៅបេះ ហ្ហ៎ដើរ

ទៅទិញរមៀត រំដេងទៀត ដើរទៅទិញទៀត។

ក៖យកទៅបោះអោយគេ?

ខ៖យកទៅលក់ នៅហ្នឹង។

ក៖យកទៅលក់ខ្លួនឯង?

ខ៖យកទៅលក់ខ្លួនឯង!!

ក៖ចា៎អ៊ំលក់នៅណាវិញអ៊ំ?

ខ៖ លក់នៅច្បារអ៊ំពៅ។

ក៖នៅផ្សារច្បារអ៊ំពៅ?

ខ៖ ហ្នងហើយនៅផ្សារច្បារអ៊ំពៅហ្នឹងតែម្តង!!ក៖ចា៎!!ខ៖ទៅរាល់ថ្ងៃ ហើយថានេះដល់តែខ្ញុំជួលកង់គេអញ្ចឹងទៅ នៅសល់លុយខាងស៊ីទិញនៅសល់លុយហ្នឹងទិញអាកង់ហ្នឹងយកមក យកមករកស៊ីអញ្ចឹងមករហូត!!

ក៖ចា៎!!បានទិញខ្លួនឯងកង់?

ខ៖ហ្នឹងហើយបានទិញខ្លួនឯងទៅ!!

ក៖ចា៎លែងជួលកង់គេ?

ខ៖ហ្នឹងហើយលែងជួលគេហើយ!!

ក៖អ៊ីចឹងស្រួលបន្តិច!!

ខ៖ហ្នឹងហើយ។

ក៖លែងពិបាក!!ជួលគេ។

ខ៖កុំអោយពិបាកជួលគេ!!

ក៖អ៊ំមានដឹងថាផ្សារច្បារអំពៅឥឡូវឆេះអត់អ៊ំ?

ខ៖ដឹងតើ!!ឆេះ។

ក៖ឆេះអស់រលីងស្តាយ អស់មិនមែនតិចទេ!!!

ខ៖ហេអស់ច្រើន!!ក៖ចា៎!!ខ៖មិនមែនតិច​ទេ!!កាលពេលខ្ញុំយកទៅលក់លក់ដាច់ណាស់!!

ក៖អ៊ំសង្ឃឹមថាពេលនៅទូចមានសង្ឃឹមថាពេលធំឡើងអើរ ចង់ធ្វើអីឬក៏បំណងប្រាថ្នារបស់

អ៊ំចង់ធ្វើអីដូចថាបានសំរេចអីអត់អ៊ំ?

ខ៖ញ៉ុមក្រៅពីហ្នឹងខ្ញុំថាគេបើគេត្បាញ់ក្រមាត្បាញ់មុងទៀតញ៉ុមនៅធ្វើទៀត !!អត់!!

ក៖អ៊ំបើឥឡូវធ្វើខ្លួនឯងទៀតហើយយកទៅលក់អោយគេតែម្តងទៀត?

ខ៖ធ្វើខ្លួនឯងអីទាល់តែមានកីគេធ្វើទាល់តែកីគេណាស់ គេធ្វើកីតើអាហ្នឹង!!ធ្វើឈើណាស់!!

ក៖ពីមុនអ្នកណាគេជាអ្នកអោយអ៊ំ?

ខ៖ចិនអ្នកដើរជួលអោយគេធ្វើអោយតែម្តង!!

ក៖ចិន!!ត្បាញ់តែម្តង!!វាធ្វើខ្លួនឯងអាកីហ្នឹងណាស់!!ក៖ចា៎!!ខ៖ហើយដឹកយកមកអោយយើងយើងចាំតែត្បាញទៅរបស់លើវាអីលើវាទាំងអស់!!

ក៖ចា៎!!

ខ៖ហ្នឹងហើយ ស៊ីឈ្នួលគ្រាន់តែបានតែមុងអោយតែវាទេ!!

ក៖ម៉េចបានជាអ៊ំពេលមុនចេះធ្វើអាហ្នឹងមានគេបង្រៀនឬក៏មើលគេ?

ខ៖ញ៉ុមហេ?ចិនហ្នឹងអោយធ្វើតែម្តងអាចិនហ្នឹងអោយត្បាញតែម្តង!!

ក៖អត់មានចាំបាច់អោយបង្រៀនអីទេ?

ខ៖អត់ទេ!!អត់ទេអត់មានបង្រៀនអីទេ កាលពេលហ្នឹងញ៉ុមនៅតូចណាស់!!នៅត្បាញហ្នឹង

ណាស់ ណេះអាជើងអង្គុយហិអាជើងអង្គុយត្បាញហ្នឹងណាស់នៅប៉ុននេះឆ្អឹងខ្នងហិ នេះអាជើងអញ្ចឹងហិ

ហើយអាអង្គុយហ្នឹងយើងមានបានអង្គុយណាដល់!!បើអានេះវាខ្ពស់អាយើងអង្គុយហ្នឹង!!ញ៉ុមមិនផ្អែកអានេះអាជើងធាក់នេះ!!

ក៖នៅទូចពេក!!

ខ៖នៅទូចពេក!!

ក៖អាយុប៉ុន្មានទៅអ៊ំ?

ខ៖អាយុទឹមតែ១២ ១៣ហ្នឹង ហើយអាកន្ត្រាក់ហ្នឹងកន្ត្រាក់អ៊ីចឹងហិ!!ក៖អូយ!!ខ៖ហើយអាទាញឈើអញ្ចឹងវ៉ៃអញ្ចេះមក!!

ទាញអញ្ចឹងហិ!!

ក៖ចេះតែធ្វើកើតដែរអ៊ំ?

ខ៖ហ្នឹងហើយ!!ទាញអ៊ីចឹងមានបានធ្វើអង្គុយស៊ុបណាដូចជាឥឡូវ!!អត់ទេ!!

ក៖ចា៎ គេគិតលុយអោយយ៉ាងម៉េចទៅអ៊ំ?

ខ៖អាហ្នឹងមុងមួយ អាហ្នឹងមុងមួយបានប៉ុន្មានទេ!!កាលហ្នឹងនោះ!!មុងមួយគេអោយប៉ុន្មានទេ!!គេរាប់មុងណាស់ !!

មុងមួយគេអោយ២០០០ ៣០០០អីអញ្ចឹងទៅណាស់!!អញ្ចឹងទៅ!!ក៖ចា៎!!ខ៖កាលពេលមុនមានអី មានទាំងរយទាំងម៉ឺនអីឯណាដូចជាឥឡូវ!!

ក៖ចា៎ បើសិនជាឥឡូវបានថ្លៃ!!

ខ៖បានថ្លៃណាស់!!កាលហ្នឹងថោក។

ក៖ចា៎អ៊ីចឹងអ៊ំញ៉ុមចង់សួរសំនួរមួយទៀត ចុងក្រោយហើយអ៊ំមានពាក្យអីដែលចង់ផ្តាំផ្ញើរទៅ

កូនៗចៅៗអ៊ំដែលចង់ស្តាប់ឮសំលេងអ៊ំដូចថាអ៊ំចង់ផ្តាំផ្ញើរពាក្យពេចន៍អីដល់កូនចៅអ៊ំជំនាន់

ក្រោយអត់អ៊ំ?

ខ៖ចង់ដែរហ្នឹង !!ក៖ចា៎ !!ខ៖ខ្ញុំប្រាប់ថាពីក្មេង អញទំរាំបានង៉ែងអញរកស៊ីធ្វើអញ្ចេះធ្វើអញ្ចេះហ្នឹង!!ក៖ចា៎!!

ខ៖ហ៊ីអញត្បាញអីម៉េចអីអាម៉េចហ្នឹង!!ប្រាប់វាក៏វាមិនយកចិត្តទុកដាក់ដែរ!!វាមិនចេះដែ

រ។

ក៖ចា៎អ៊ំដូចថាចង់អោយកូនចៅអ៊ំជំនាន់ក្រោយដូចថាមានគំរូអីឬក៏ធ្វើអ្វីមួយដើម្បីកុំអោយ

មានបញ្ហាអីកើតឡើង?

ខ៖ទេឥឡូវប្រាប់វាវាអត់ស្តាប់តាមយើងទេឥឡូវ!!ក្មេងឥឡូវយ៉ាប់ណាស់!!

ក៖ពិបាក។

ខ៖ពិបាកហើយពិបាកនិយាយណាស់!!និយាយពីលិចទៅកើតអញ្ចឹងនេះ!!

ក៖ចា៎ ហើយអើរអ៊ំអរគុណអ៊ំហើយថ្ងៃហ្នឹងខ្ញុំអរគុណអ៊ំខ្លាំងមែនទែនដែលអោយខ្ញុំបានសំ

ភាសន៍នៅក្នុងថ្ងៃហ្នឹងហើយអរគុណច្រើនអ៊ំ។